Afrikansk renessanse

«Afrikansk renessanse» (Monument de la Renaissance africaine) er et monument med en 49 meter høy statue i bronse oppført i Senegals hovedstad Dakar.  Anlegget ble påbegynt i 2006 og innviet 3. april 2010.Høyere enn Frihetsgudinnen NRK.no 4. april 2010 Det kostet mer enn 27 millioner USD.N.Koreans Complete 'African Renaissance' Monument  Chosum Ilbo 9. februar 2010

 Bakgrunn 

Monumentet er inspirert av sosialistisk realisme i form av nord-koreansk «heroisk realisme» med visuelle referanser til blant annet «Laokoon-gruppen». Statuen forestiller en muskuløs mann som stiger opp av en klippe. I sin venstre hånd holder han et nakent barn som peker ut mot havet, mens han i sin høyre arm har en kvinne hvis kropp knapt skjules av et tøystykke. Statuen er plassert på en 100 meter høy ås og konstruert av det nordkoreanske selskapet Mansudae Overseas Projects. Anlegget er tegnet av den senegalesiske arkitekten Pierre Goudiaby Atepa. Inne i anlegget finnes utstillings- og konferanselokaler, og oppe i statuen ligger en utkikksplattform.

Prosjektet ble lansert av den senegalesiske presidenten Abdoulaye Wade som tror at monumentet skal bli en turistattraksjon, og anser det som en hyllest til den afrikanske renessansen og seier over intoleranse og rasisme. Prosjektet er imidlertid blitt kritisert, blant annet for de høye kostnadene, som står i sterk kontrast til landets store fattige befolkning. Monumentet er også kritisert fordi det slett ikke har noe afrikansk preg, at kvinnen er underlegen mannen, og at hun er nærmest naken.Monument større enn Frihetsgudinnen avduket i Senegal Dagbladet.no 4. april 2010

Presidentens krav på 35 prosent av inntektene fra anlegget fordi han mener å eie de immaterielle rettene til verket, er også blitt kritisert.Senegal colossus proves sore point BBC 16. november 2009

 Se også 
 Den afrikanske renessansen 

 Referanser 

 Eksterne lenker 


Kategori:Skulpturer
Kategori:Senegal